钦定古今图书集成/明伦汇编/官常典/第599卷 > 宋
## 钦定古今图书集成/明伦汇编/官常典/第599卷 > 宋

### 太宗淳化二年五月庚子置诸路提点刑狱官

按《宋史太宗本纪》云云按《职官志》：“提点刑狱公事
掌察所部之狱讼而平其曲直，所至审问囚徒，详覆
案牍，凡禁系淹延而不决，盗窃逋窜而不获，皆劾以
闻，及举刺官吏之事。”

淳化四年冬十月壬戌，罢诸路提点刑狱司。

按：《宋史太宗本纪》云云。

### 真宗景德四年七月癸巳复置诸路提点刑狱

按：《宋史真宗本纪》云云。

### 大中祥符二年诏提点刑狱官不举察官吏者坐

按：《宋史真宗本纪》：大中祥符二年十一月“甲子，诏诸
路官吏蠹政害民，转运使、提点刑狱官不举察者坐
之。”

大中祥符七年十二月丁巳，诏“川、陕、闽、广转运、提点
刑狱官察属吏贪墨惨刻者。”

按：《宋史真宗本纪》云云。

====仁宗天圣四年二月甲寅诏吏犯赃至流按察官失举者并劾之三月甲申诏转运使提点刑狱====按：《宋史仁宗本纪》云云。

天圣六年春正月戊午，罢提点刑狱。

按：《宋史仁宗本纪》云云。

天圣八年八月癸丑，复置诸路提点刑狱官。

按：《宋史仁宗本纪》云云。

### 明道二年十二月丙申复置提点刑狱

按：《宋史仁宗本纪》云云。

### 景祐元年七月辛丑诏文武提刑毋得互相荐论

按：《宋史仁宗本纪》云云。

景祐二年八月己卯，置提点刑狱铸钱官。

按：《宋史仁宗本纪》云云。

### 庆历二年春正月癸亥诏磨勘院考提点刑狱功罪为三等以待黜陟

按：《宋史仁宗本纪》云云。

庆历三年。冬十月戊申。诏二府同选诸路提刑
按《宋史仁宗本纪》云云。

庆历七年五月戊寅，诏“武臣非历知州军无过者，毋
授同提点刑狱。”

按：《宋史仁宗本纪》云云。

庆历八年六月乙未，诏：“馆阁官须亲民一任，方许入
省府及转运、提点刑狱差遣。”

按：《宋史仁宗本纪》云云。

### 皇祐元年六月戊子诏转运使提点刑狱所部官吏受赃失觉察者降黜

按：《宋史仁宗本纪》云云。

### 至和元年三月壬申置京畿提点刑狱

按：《宋史仁宗本纪》云云。

### 嘉祐二年秋七月辛卯命孙抃张昪磨勘提点刑狱课绩

按：《宋史仁宗本纪》云云。

嘉祐四年六月癸酉，诏“诸路提点刑狱各举本部官
有行实政事者三人，以备陞擢。”

按：《宋史仁宗本纪》云云。

嘉祐五年。八月乙酉。罢诸路同提点刑狱使臣
按《宋史仁宗本纪》云云。

### 神宗熙宁 年罢武臣提点刑狱

按：《宋史神宗本纪》不载。按《职官志》：“提点刑狱公事，
旧制参用武臣，熙宁初，神宗以武臣不足以察所部
人材，罢之。”

熙宁二年十一月丙子，罢诸路提刑。

按：《宋史神宗本纪》云云。

熙宁六年三月戊辰，置刑狱检法官。

按《宋史神宗本纪》云云。按《职官志》。熙宁六年。置诸
路提刑司检法官。

### 哲宗元祐元年三月癸酉置开封府界提点刑狱一员

按：《宋史哲宗本纪》云云。

### 绍圣 年以提刑兼坑冶事

按：《宋史哲宗本纪》不载。按《职官志》云云。

### 元符二年四月庚辰令广西提点刑狱司兼领盐事按宋史哲宗本纪云云

### 徽宗崇宁四年春正月丙申诏京畿路改置转运使提点刑狱官

按：《宋史》。宗本纪云云。
崇宁五年十一月辛亥。并京畿提刑入转运司
按《宋史徽宗本纪》云云。

### 宣和 年以盗贼未衰增置武提刑一员

按：《宋史》。宗《本纪》，不载。按《职官志》：“宣和初，诏江西、
广东增置武提刑一员，然遇阙帅，不许武宪兼摄。中
兴以盗贼未衰，诸路无武臣，提刑处，权添置一员。”

### 高宗绍兴元年十二月己卯诏两浙分东西路置提点刑狱

按《宋史高宗本纪》云云按《职官志》：“绍兴初，两浙路
以封疆阔远，差提刑二员，淮南东路罢提刑，令提举
茶盐官监领。盖因事之烦简而损益焉。”

绍兴二年七月甲戌，罢淮东路提点刑狱司。

按：《宋史高宗本纪》云云。

### 孝宗乾道六年置诸路武臣提刑

按《宋史孝宗本纪》云云。按《职官志》。诏诸路分置武
臣提刑一员。须选差公廉晓习法令民事之人。如无
听阙。其后稍横。遂不复除。

乾道八年，用臣僚言，“诸路经、总制钱并委提点刑狱
官督责。”

按：《宋史孝宗本纪》不载。按《职官志》云云。

### 淳熙九年夏四月乙卯诏诸路提刑文武通置一员按宋史孝宗本纪云云

### 宁宗嘉泰二年三月己未初命诸路提刑以五月按部理囚

按：《宋史宁宗本纪》云云。

嘉泰四年。秋七月己巳。命诸路提刑。从宜断疑狱。戊
子。命诸路提刑提举司。措置保伍法按《宋史宁宗本纪》云云。

### 开禧元年秋七月壬午诏诸路提刑提举司措置保甲

按：《宋史宁宗本纪》云云。

开禧三年，命诸路提刑司从宜断刑狱。

按：《宋史宁宗本纪》云云。

### 嘉定十五年以臣僚言就郁林州与静江府两处置司

按《宋史宁宗本纪》不载按《职官志》：嘉定十五年，臣
僚言，“广西所部州军最多提刑，合照元降指挥，分上
下半年，就郁林州与静江府两处置司，无使僻地贫
民，有冤莫吐。”从之。其属有检法官、干办官。

嘉定十七年八月，理宗即位。冬十月戊戌，诏“诸路提
点刑狱以十一月按理囚徒。”

按：《宋史理宗本纪》云云。